**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**25/06/2021 και 27/06/2021**

**ΠΑΡΑΣΚΕΥΗ 25/06/2021**

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**01:00**  |  **ΜΟΥΣΙΚΟ ΚΟΥΤΙ  (E)**   **(Αλλαγή επεισοδίου)**  

Το πιο μελωδικό «Μουσικό κουτί» ανοίγουν στην ΕΡΤ ο Νίκος Πορτοκάλογλου και η Ρένα Μόρφη, μέσα από την πρωτότυπη εκπομπή στο πρόγραμμα της ΕΡΤ1, με καλεσμένους από διαφορετικούς μουσικούς χώρους, οι οποίοι μέσα από απροσδόκητες συνεντεύξεις αποκαλύπτουν την playlist της ζωής τους.  
  
Η ιδέα της εβδομαδιαίας εκπομπής, που δεν ακολουθεί κάποιο ξένο φορμάτ, αλλά στηρίχθηκε στη μουσική παράσταση Juke box του Νίκου Πορτοκάλογλου, έχει ως βασικό μότο «Η μουσική ενώνει», καθώς διαφορετικοί καλεσμένοι τραγουδιστές ή τραγουδοποιοί θα συναντιούνται κάθε φορά στο στούντιο και, μέσα από απρόσμενες ερωτήσεις-έκπληξη και μουσικά παιχνίδια, θα αποκαλύπτουν γνωστές και άγνωστες στιγμές της ζωής και της επαγγελματικής πορείας τους, ερμηνεύοντας και τραγούδια που κανείς δεν θα μπορούσε να φανταστεί.  
  
Παράλληλα, στην εκπομπή θα δίνεται βήμα σε νέους καλλιτέχνες, οι οποίοι θα εμφανίζονται μπροστά σε καταξιωμένους δημιουργούς, για να παρουσιάσουν τα δικά τους τραγούδια, ενώ ξεχωριστή θέση θα έχουν και αφιερώματα σε όλα τα είδη μουσικής, στην ελληνική παράδοση, στον κινηματογράφο, σε καλλιτέχνες του δρόμου και σε προσωπικότητες που άφησαν τη σφραγίδα τους στην ελληνική μουσική ιστορία.  
  
Το «Μουσικό κουτί» ανοίγει στην ΕΡΤ για καλλιτέχνες που δεν βλέπουμε συχνά στην τηλεόραση, για καλλιτέχνες κοινού ρεπερτορίου αλλά διαφορετικής γενιάς, που θα μας εκπλήξουν τραγουδώντας απρόσμενο ρεπερτόριο, που ανταμώνουν για πρώτη φορά ανταποκρινόμενοι στην πρόσκληση της ΕΡΤ και του Νίκου Πορτοκάλογλου και της Ρένας Μόρφη, οι οποίοι, επίσης, θα εμπλακούν σε τραγούδια πρόκληση-έκπληξη.

**Eπεισόδιο** 20ό: **Καλεσμένοι ο Μανώλης Μητσιάς και η Γεωργία Νταγάκη**   
Με τραγούδια που έγραψαν ιστορία πλημμυρίζει το Μουσικό Κουτί! Μία ιδιαίτερη μουσική συνάντηση που ενώνει την Μακεδονία με την Κρήτη και το μπουζούκι με την λύρα.  
  
Ο Νίκος Πορτοκάλογλου και η Ρένα Μόρφη υποδέχονται τον Μανώλη Μητσιά, έναν από τους κορυφαίους Έλληνες ερμηνευτές και την ξεχωριστή τραγουδίστρια και …λυράρισσα Γεωργία Νταγάκη.  
  
Στην παρέα της εκπομπής «έρχονται» επίσης ο Μάνος Χατζιδάκις, ο Νίκος Γκάτσος, ο Δήμος Μούτσης, ο Kiki Lesendric, ο Άκης Πάνου και η Nina Simone μέσα από τα τραγούδια και τις ιστορίες των καλεσμένων.  
  
Η συγκλονιστική ερμηνεία του Μανώλη Μητσιά στα τραγούδια «Στην Ελευσίνα μια φορά», «Ο Γιάννης ο φονιάς», «Ο Τρελός», «Σου ‘χω έτοιμη συγνώμη» , «Ποτέ», «Το πάρτυ» καθηλώνει το τηλεοπτικό κοινό ενώ η λύρα της …ανήσυχης Γεωργίας Νταγάκη μας ταξιδεύει με το καινούργιο της τραγούδι «Σώμα Σώμα» στην παράδοση της Αρμενίας!  
  
Το jukebox παίζει τα αγαπημένα του Μανώλη Μητσιά και της Γεωργίας Νταγάκη διασκευασμένα μοναδικά από την μπάντα του Μουσικού Κουτιού! Ο Μανώλης Μητσιάς ερμηνεύει «Το σκαλοπάτι σου» του Βασίλη Τσιτσάνη, το «Ένα λεπτό περιπτερά» του Τάκη Μουσαφίρη, τον «Ερωτικό» του Θάνου Μικρούτσικου και το «Άνοιξαν τα δέντρα ούλα» παραδοσιακό τραγούδι της Μακεδονίας,

ενώ η Γεωργία Νταγάκη το «Πως να σωπάσω» του Νίκο Ξυλούρη, το «Φωτιά στο λιμάνι» του Παύλο Παυλίδη και το «Πάντα θλιμμένη χαραυγή» !  
  
Οι καλεσμένοι μοιράζονται ιστορίες από τη ζωή και την καριέρα τους.  
  
«Η μάνα μου τραγουδούσε πολύ ωραία και μου τραγουδούσε στα χωράφια… Αυτή με έβαλε στο κόλπο της δημοτικής μουσικής» λέει ο Μανώλης Μητσιάς και θυμάται στιγμές από τα παιδικά του χρόνια στα καπνοχώραφα του χωριού του. Ο σπουδαίος τραγουδιστής μιλάει και για την θρυλική παρέα του Φλόκα «Όλη η διανόηση πέρναγε από το τραπέζι του Γκάτσου και του Χατζιδάκι, λογοτέχνες, ποιητές, όλοι ήθελαν να ακούσουν μία κουβέντα από το στόμα του «Ολύμπιου» Γκάτσου, όπως τον αποκαλούσε χαρακτηριστικά ο Χατζιδάκις…» και αφηγείται ιστορίες με τον Άκη Πάνου  
  
« …Μιλούσε τη δική του γλώσσα. Ήταν κοφτός, ολιγόλογος και στακάτος… Τον ¨Τρελό¨ τον θεωρούσε το πιο ¨αναρχικό¨ του τραγούδι. Όταν πρωτοβγήκε είχαμε πάει να τραγουδήσουμε στην Κατερίνη με τον Δημήτρη Μητροπάνο και τον Χάρρυ Κλυνν. Από την στιγμή που βγήκα και το είπα, δεν είπα άλλο τραγούδι όλη την βραδιά. Είκοσι φορές αυτό τραγούδησα και τίποτα άλλο! Μία άλλη φορά είχα πάει στην Κρήτη και ανεβαίνω να τραγουδήσω, δεν έχω πει ακόμα το τραγούδι και έρχεται ένας κρητικός και μου λέει ¨Τον κουζουλό πες¨ ! Δεν ξέρω ποιος είναι ο κουζουλός, του απαντάω. Πραγματικά, δεν καταλάβαινα τι έλεγε. Ξαφνικά βγάζει το πιστόλι και μου ξαναφωνάζει ¨Τον κουζουλό πες¨ και μου λένε από κάτω ¨Ο τρελός είναι¨»!  
  
«Η Κρήτη ήταν παντού, στην καθημερινότητα μου, στα ακούσματά μου οπότε το να μάθω λύρα μου φαινόταν κάτι παρά πολύ φυσιολογικό. Βέβαια, αυτό έως ότου ανέβω στην σκηνή» λέει η Γεωργία Νταγάκη και θυμάται όταν σε ηλικία 16 χρονών έπαιξε λύρα και τραγούδησε για πρώτη φορά σε ένα μαγαζί γεμάτο με κρητικούς «…Έβλεπα τα βλέμματα από κάτω και έλεγα κάτι δεν πάει καλά… Σαν εξωγήινη με έβλεπαν παρά σαν μια κοπέλα που παίζει κάποιο κρητικό όργανο…» Πως προέκυψε όμως η απροσδόκητη συνεργασία της με τον θρύλο της ροκ μουσικής, Eric Burdon των Animals «Συνεργαζόμουν με τον Βασίλη Παπακωνσταντίνου σε μία μουσική σκηνή και ο συνεργάτης του ήταν και συνεργάτης του Eric Burdon που βρισκόταν εκείνη την εποχή στην Ελλάδα ..Τον έφερε ένα βράδυ στο μαγαζί και εκεί άκουσε για πρώτη φορά αυτό το περίεργο όργανο, τη λύρα. Του άρεσε ηχοχρωματικά και μου ζήτησε να πάω στη Γερμανία να παίξω στον δίσκο που ετοίμαζε… Συνέβη όμως κάτι σουρεαλιστικό! Έχασα το αεροπλάνο και ο Burdon με περίμενε στο αεροδρόμιο! Τον έστησα, γιατί το προηγούμενο βράδυ ξενύχτησα..»  
  
Η βραδιά ολοκληρώνεται με ένα εμβληματικό τραγούδι γεμάτο Ελλάδα, τον «Τσάμικο» που γράφτηκε από τον Νίκο Γκάτσο, σε μουσική Μάνου Χατζιδάκι και ερμηνεύει μοναδικά ο  
Μανώλης Μητσιάς!

Παρουσίαση: Νίκος Πορτοκάλογλου, Ρένα Μόρφη  
Σκηνοθεσία: Περικλής Βούρθης  
Executive producer: Μαριλένα Χαραλαμποπούλου  
Διεύθυνση φωτογραφίας: Βασίλης Μουρίκης  
Σκηνογράφος: Ράνια Γερόγιαννη  
Διευθυντής περιεχομένου και ανάπτυξης: Γιώτα Σπανού  
Project manager: Ελένη Μερκάτη  
Αρχισυνταξία: Θεοδώρα Κωνσταντοπούλου  
Μουσική διεύθυνση: Γιάννης Δίσκος  
Δημοσιογραφική επιμέλεια: Άγγελος Αθανασόπουλος  
Καλλιτεχνικός σύμβουλος: Νίκος Μακράκης  
Διεύθυνση παραγωγής: Φαίδρα Μανουσακίδου  
Παραγωγός: Στέλιος Κοτιώνης  
Εκτέλεση παραγωγής: Foss Productions

**ΚΥΡΙΑΚΗ 27/06/2021**

|  |  |
| --- | --- |
| ΨΥΧΑΓΩΓΙΑ / Εκπομπή | **WEBTV** **ERTflix** |

**17:00**  |  **ΜΟΥΣΙΚΟ ΚΟΥΤΙ  (E)**   **Eπεισόδιο 32ο:** **Οι Μουσικοί του "Κουτιού" «Στου δρόμου τη χαρά»**

|  |  |
| --- | --- |
| ΤΑΙΝΙΕΣ | **WEBTV** |

**19:40**  |  **Ο ΔΙΑΒΟΛΟΣ ΚΑΙ Η ΟΥΡΑ ΤΟΥ (ΕΛΛΗΝΙΚΗ ΤΑΙΝΙΑ)**   **(Αλλαγή ώρας)**    
  
**Κωμωδία, παραγωγής** **1962**

Σκηνοθεσία: Στέλιος Ζωγραφάκης.  
Σενάριο: Νίκος Τσιφόρος, Πολύβιος Βασιλειάδης.   
Παίζουν: Ανδρέας Μπάρκουλης, Μάρθα Καραγιάννη, Γιάννης Γκιωνάκης, Κούλης Στολίγκας, Ντίνα Τριάντη, Μπέττυ Μοσχονά, Χρήστος Τσαγανέας, Νίτσα Τσαγανέα.

Διάρκεια: 73'

Μια χαριτωμένη γυναίκα, που νιώθει ότι ο άνδρας της την έχει βαρεθεί και δεν ενδιαφέρεται γι’ αυτήν ερωτικά όπως άλλοτε, προσπαθεί να του εξάψει το ενδιαφέρον, κάνοντάς τον να πιστέψει πως έχει εραστή. Εκείνος, πράγματι παρασύρεται από την μπλόφα και η ζήλια κινητοποιεί και αναθερμαίνει μια σχέση που είχε χάσει τη σπίθα της.

|  |  |
| --- | --- |
| ΕΝΗΜΕΡΩΣΗ / Ειδήσεις | **WEBTV** **ERTflix** |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**